
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 24 


26 Ιανουάριου 2000 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Χαρακτηρισμός ως παραδοσιακού τμήματος της πό¬ 
λης Κόνιτσας, (Ν. Ιωαννίνων), κατ’ επέκταση του ή¬ 
δη χαρακτηρισμένου τμήματος και καθορισμός ει¬ 
δικών όρων και περιορισμών δόμησης αυτού. 1 

ΑΠΟΦΑΣΕΙΣ 

Αναγνώριση ιδιωτικής οδού «Δαναών» ως κοινοχρή¬ 
στου σχηματισθείσα προ του 1923 στο Δήμο Καρ¬ 
πενησιού Ν. Ευρυτανίας. 2 


ΔΙΑΤΑΓΜΑΤΑ 


Ο) 

Χαρακτηρισμός ως παραδοσιακού τμήματος της πόλης 
Κόνιτσας, (Ν. Ιωαννίνων), κατ’ επέκταση του ήδη χα¬ 
ρακτηρισμένου τμήματος και καθορισμός ειδικών ό¬ 
ρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 (παρ. 1) του Ν. 
1577/1985 «Γενικός Οικοδομικός Κανονισμός» (Α’ 210), ό¬ 
πως το άρθρο 3 τροποποιήθηκε με το άρθρο 1 (παρ. 1) 
του Ν. 1772/1988 «Τροποποίηση διατάξεων του Ν. 
1577/85 «ΓΟΚ» και άλλες σχετικές διατάξεις»(Α’ 91). 

2. Τις διατάξεις των άρθρων 9 και 11 του Ν.Δ/τος της 
17.7.1923 «Περί σχεδίων πόλεων κλ.π.» όπως μεταγενέ¬ 
στερα τροποποιήθηκαν και συμπληρώθηκαν (Α’ 228). 

3. Τις διατάξεις της παραγράφου 9βτου άρθρου 25 του 
Ν. 2508/1997 «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις» (Α’ 124). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ¬ 
θηκε με το άρθρο 27του Ν. 2081/1992 (Α’ 154) καιαντικα- 
ταστάθηκε με την παραγ. 2α του άρθρου 1 του Ν. 
2469/1997 (Α’ 38). 

5. Την υπ’ αριθμ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 


ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Χρήστο Βερελή και 
Θεόδωρο Κολιοπάνο» (1006 Β/4.11.1996). 

δ. Την 174/1998 γνωμοδότηση του Δημοτικού Συμβου¬ 
λίου Κόνιτσας (Ν. Ιωαννίνων). 

7. Την από 9.6.1998 εισήγηση - αιτιολογική έκθεση της 
Διεύθυνσης Πολεοδομικού Σχεδιασμού - Τμήμα Παραδο¬ 
σιακών Οικισμών. 

8. Την 151/15.7.98 γνωμοδότηση του Κεντρικού Συμ¬ 
βουλίου Χωροταξίας Οικισμού.και Περιβάλλοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

10. Την 385/1999 γνωμοδότηση του Συμβουλίου της Ε¬ 
πικράτειας μεπρόταση του Υφυπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. Χαρακτηρίζεται ωςπαραδοσιακότοτμήματηςπόλης 
Κόνιτσας (Ν. Ιωαννίνων) που εκτείνεται μεταξύ των ορίων 
του ήδη χαρακτηρισθέντος τμήματος αυτής με το από 
28.1.1993 Π.Δ/μα (Δ’ 179) και της μαύρης διακεκομμένης 
γραμμής, που φαίνεται στο σχετικό πρωτότυπο διάγραμ¬ 
μα σε κλίμακα 1:2.000, που θεωρήθηκε με την αρ. 
25042/1999 πράξη του Προϊσταμένου της Δ/νσης Τοπο- 
γραφικών Εφαρμογών και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Στο ως άνω όριο του παραδοσιακού τμήματος της πό¬ 
λης εμπίπτουν και τα οικόπεδα που έχουν πρόσωπο επί 
της οδού Αβέρωφ κατά το τμήμα που φαίνεται μετά στοι¬ 
χεία Α, Β, Γ, Δ, Ε στο παραπάνω διάγραμμα. 

Άρθρο 2 

Οι όροι και περιορισμοί δόμησης των οικοπέδων που 
βρίσκονται μέσα στα όρια του κατά το άρθρο 1 χαρακτη¬ 
ριζόμενου τμήματος της πόλης της Κόνιτσας ως παραδο¬ 
σιακού, ορίζονται ως εξής: 

1. α) Τα οικόπεδα είναι άρτια και οικοδομήσιμα εφόσον 
έχουν: 

- Ελάχιστο πρόσωπο: δέκα μέτρα (10,00 μ.) 

- Ελάχιστο εμβαδόν: τριακόσια τετρ. μέτρα (300 τ.μ.) 

β) Κατά παρέκκλιση θεωρούνται άρτια και οικοδομήσι¬ 
μα τα οικόπεδα: 

Εφόσον μέχρι τις 24.11.1988 ημέρα δημοσίευσης της 

1303/10.11.1988 (Δ’ 852) απόφασης του Νομάρχη Ιωαν- 
νίνων είχαν: 

- Ελάχιστο πρόσωπο: επτά (7) μέτρα 

- Ελάχιστο εμβαδόν: εκατό (100) τετρ. μέτρα 

γ) Για τα οικόπεδα, ανεξαρτήτως των διαστάσεων που 
είχαν την 26.7.1996 ημερομηνία κατά την οποία έγινε η 
σεισμική δόνηση στην Κόνιτσα και εντός των οποίων υ¬ 
πήρχε κτίσμα το οποίο κατεδαφίστηκε εξ αιτίας του σει¬ 
σμού ή κρίθηκε κατεδαφιστέο από την αρμόδια Υπηρεσία 
ισχύουν τα οριζόμενα από το από 8.2.1979 Π.Δ/γμα «περί 
χορηγήσεως αδειών οικοδομών προς αποκατάσταση ζη¬ 
μιών εκ βίαιου συμβάντος κ.λπ.» (Δ’ 130) με την προϋπό¬ 
θεση ότι η άδεια ζητείται εντός ευλόγου χρόνου από της 
επελεύσεωςτου σεισμού και η οικοδομή χρησιμεύει απο¬ 
κλειστικά για τη στέγαση των πληγέντων από το σεισμό. 

2. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειάς τους. 

3. Συντελεστής δόμησης: οκτώ δέκατα (0,8) 

4. Σε περίπτωση κατά την οποία στο οικόπεδο υπήρχε 
οικοδομή με κάλυψη μεγαλύτερη της καθοριζομένης με 
το παρόν, η νέα οικοδομή δύναται να κατασκευασθεί με 
την ίδια προς την παλαιό κάλυψη, χωρίς υπέρβαση του 
συντελεστή δόμησης του οικοπέδου. 

5. α) Μέγιστος επιτρεπόμενος αριθμός ορόφων των κτι¬ 
ρίων δύο (2) ,με μέγιστο επιτρεπόμενο ύψος αυτών 8,50 
μέτρα μετρούμενο από το περιβάλλον την οικοδομή σε 
κάθετο όψη τεχνητό έδαφος, το οποίο μπορεί να αφίστα- 
ταιτου φυσικού εδάφους το πολύ ένα (1) μέτρο, χωρίς να 
επιτρέπεται σε καμία περίπτωση η υπέρβαση του ως άνω 
καθοριζομένου ύψους στις όψεις. 

β) Πάνω από το επιτρεπόμενο μέγιστο ύψος των κτιρίων 
επιβάλλεται η κατασκευή κεραμοσκεπούς στέγης,μεγί¬ 
στου ύψους δύο μέτρων και εβδομήντα εκατοστά του μέ¬ 
τρου (2,70) και κλίσης μέχρι 50%. 

6. Η τοποθέτηση του κτιρίου στο οικόπεδο γίνεται με τα 
εξής κριτήρια: 

α. Να μη βλάπτεται ο πολεοδομικός ιστός της περιοχής. 

β. Να προστατεύεται η θέα των κοινοχρήστων χώρων. 

γ. Να προστατεύεται όπου είναι δυνατόν η θέα των ο¬ 
μόρων οικοπέδων. 

δ. Να μη διαμορφώνονται υποβαθμισμένος ελεύθεροι 
χώροι ανάμεσα σε όμορες ιδιοκτησίες. 

Η Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) εγκρίνει τη θέση του κτιρίου στο οικόπεδο και 
μπορεί να επιβάλλει επιπλέον περιορισμούς ως προς το ύ¬ 
ψος τη μορφή και τον όγκο των κτιρίων. Το κτίριο, όταν 
δεν εφάπτεται στα πλάγια όρια του οικοπέδου, τοποθε¬ 
τείται δυόμισυ μέτρα (2,50 μ.) τουλάχιστον από αυτά και 
σύμφωνα με τις υποδείξεις της ΕΠΑΕ. 

7. Δεν επιτρέπεται η κατασκευή ορόφων σε εσοχή. 

8. Η επικάλυψη των κτιρίων γίνεται με τετράρριχτη κε¬ 
ραμοσκεπή στέγη. 

Επιτρέπεται η κατασκευή και δίρριχτης στέγης σε με¬ 
σαία οικόπεδα αν η οικοδομή διατάσσεται κατά το πρώην 
συνεχές σύστημα (από όριο σε όριο). 

Η στέγη των κτιρίων κατασκευάζεται με την ολοκλήρω¬ 
ση του φέροντα οργανισμού του κτιρίου και πριν από τη 
συνέχιση των υπολοίπων εργασιών. Μέσα στη στέγη του 
κτιρίου δεν επιτρέπεται η δημιουργία ορόφου ή τμήματος 
ορόφου. 

9. Η όψη του κτιρίου πρέπει να είναι ορθογωνικής μορ¬ 
φής, με μεγαλύτερη διάσταση του ορθογωνίου, της διά¬ 


στασης του ύψους και επιτρέπεται η διάσπαση των κτι¬ 
ρίων ώστε να επιτευχθεί ο παραπάνω όρος. 

10. Επιτρέπονται οι κλειστοί εξώστες με προεξοχή το 
πολύ μέχρι ογδόντα εκατοστά του μέτρου (0,80 μ.) οι ο¬ 
ποίοι καλύπτονται με κεραμοσκεπή στέγη. 

Η επιφάνεια των κλειστών εξωστών δεν επιτρέπεται να 
είναι μεγαλύτερη του ενός τετάρτου της συνολικής επι¬ 
φάνειας της όψης. Δεν επιτρέπεται η κατασκευή συνεχών 
εξωστών σε όλο το μήκος της όψης. Η κατασκευή τους γί¬ 
νεται κατά το δυνατόν μεμονωμένα ανά άνοιγμα ή ανά 
δύο ανοίγματα. 

Η σχέση του πλάτους προς το μήκος του εξώστη είναι 
1:3. Οι παραπάνω προεξοχές (κλειστοί ή ανοικτοί εξώ¬ 
στες ή προστεγάσματα) τοποθετούνται πενήντα εκατο¬ 
στά (0,50) του μέτρου εσώτερον του κρασπέδου του πε¬ 
ζοδρομίου, και σε απόσταση τριών (3) μέτρων τουλάχι¬ 
στον από τη στάθμη του πεζοδρομίου. 

Η κατασκευή, καθώς και η θέση και οι διαστάσεις των ε¬ 
ξωστών (κλειστών και ανοικτών) και των προστεγασμά¬ 
των εγκρίνονται από την ΕΠΑΕ. 

11. Επιτρέπεται η κατασκευή ημιϋπαιθρίων χώρων (χα¬ 
γιάτι). 

12. Οι όψεις του κτιρίου καθώς και τα εμφανή τμήματα 
των μεσοτοιχιών, τοίχων αντιστήριξης και περιφράξεων, 
κατασκευάζονται από εμφανή λιθοδομή κατά τα παραδο¬ 
σιακά πρότυπα ή από οποιοδήποτε άλλο υλικό επιχρισμέ- 
νο με τριπτό κονίαμα. 

13. Τα ανοίγματα των θυρών, παραθύρων και προθηκών 
προσαρμόζονται σύμφωνα με τα παραδοσιακά πρότυπα 
της περιοχής. 

Τα πλήρη των οικοδομών πρέπει να υπερτερούν των ε¬ 
πιφανειών των ανοιγμάτων σε κάθε όψη του κτιρίου. 

Στο ισόγειο τα πλήρη τμήματα μεταξύ των ανοιγμάτων 
έχουν πλάτος τουλάχιστον σαράντα εκατοστά του μέ¬ 
τρου (0,40 μ.). 

Όταν στο ισόγειο κατασκευάζονται καταστήματα ή 
προθήκες (βιτρίνες) διαμορφώνονται σε όλη την όψη, τα 
δε ανοίγματα των προθηκών αρχίζουν από το δάπεδο. 

Τα κουφώματα πρέπει να είναι ξύλινα. 

Στο ισόγειο οι προθήκες και πόρτες των καταστημάτων 
κατασκευάζονται από μορφοσίδηρο (όχι στρατζαριστά). 

Αποκλείεται η χρήση του αλουμινίου, του πλαστικού και 
άλλων παρεμφερών υλικών. 

Τα υαλοστάσια κατασκευάζονται από ξύλο τα δε εξώ¬ 
φυλλα είναι περιστρεφόμενα περσιδωτά ταμπλαδωτά ή 
καρφωτά. 

Τα υαλοστάσια και τα σκούρα των παραθύρων βάφο¬ 
νται σύμφωνα μετά παραδοσιακά χρώματα της περιοχής. 

Επιβάλλεται η χρήση χρωμάτων σε άτονες διαβαθμί¬ 
σεις για τις εξωτερικές όψεις των κτιρίων, μετά από έ¬ 
γκριση της ΕΠΑΕ. 

14. Η τοποθέτηση ηλιακών θερμοσιφώνων γίνεται έτσι 
ώστε να εντάσσονται στην κλίση της στέγης και να μη 
προεξέχουν από αυτή. 

15. Δεν επιτρέπεται η εγκατάσταση φωτεινών επιγρα¬ 
φών και διαφημιστικών πινακίδων. 

Επιτρέπεται η ανάρτηση στις όψεις των καταστημάτων 
επιγραφών περιορισμένων διαστάσεων που δεν αλλοιώ¬ 
νουν τη μορφή του κτιρίου, μετά από έγκριση της ΕΠΑΕ. 

Οι επιγραφές είναι γραμμένες στην Ελληνική γλώσσα. 
Επιτρέπεται η μετάφραση της Ελληνικής επιγραφής σε 
ξένη γλώσσα υπό τον όρο ότιτα ξενόγλωσσα στοιχεία δεν 
υπερβαίνουν σε μέγεθος τα Ελληνικά. 

Δεν επιτρέπεται εν γένει η ανάρτηση επιγραφών στις 
στέγες και στους εξώστες των κτιρίων. 

16. Δεν επιτρέπεται η κατασκευή κτιρίου σε υποστηλώ- 
ματα (ΡΙΕΟΤΙ5). 

17. α) Επιτρέπεται, μετά από έγκριση της ΕΠΑΕ η επι¬ 
σκευή και αποκατάσταση των παλαιών ή ερειπωμένων κτι¬ 
ρίων αντιπροσωπευτικών της τοπικής παραδοσιακής αρ¬ 
χιτεκτονικής, έστω και κατά παρέκκλιση των διατάξεων 
του παρόντος διατάγματος όσον αφορά το ποσοστό κά¬ 
λυψης, το συντελεστή δόμησης του οικοπέδου και το ύ¬ 
ψος του κτιρίου προκειμένου να αποκατασταθεί το κτίριο 
στην αρχική του μορφή, όπως αυτή αποδεικνύεται από 
φωτογραφίες, τεκμηριωμένη έρευνα, ίχνη επί του ομό¬ 
ρου κτιρίου ή άλλ α στοιχεία. 

β) Επιτρέπεται επίσης, μετά από έγκριση της ΕΠΑΕ, η ε¬ 
πισκευή, η αποκατάσταση παραδοσιακού κτιρίου ή η προ¬ 
σθήκη λειτουργικών χώρων περιορισμένων διαστάσεων 
απαραίτητων για την εξυπηρέτηση των αναγκών του κτι¬ 
ρίου όπως λουτρού ή κουζίνας, έστω και κατά παρέκκλι¬ 
ση από τις διατάξεις του παρόντος, χωρίς υπέρβαση του 
συντελεστή δόμησης. 

18. α) Για την κατεδάφιση παλαιών κτισμάτων ή την α¬ 
φαίρεση λειτουργικών ή διακοσμητικών στοιχείων από 
αυτά, όπως και για την κατεδάφιση εξοπλισμού ιδιωτικών 
και δημοσίων χώρων (μάνδρες, λιθόστρωτα, βρύσες 
κλ.π.) απαιτείται η σύμφωνη γνώμη της ΕΠΑΕ. 

β) Για τη διαμόρφωση των ακαλύπτων χώρων των οικο¬ 
πέδων επιτρέπονται μόνο οι απολύτως αναγκαίες εκσκα¬ 
φές. 

Σε περίπτωση κεκλιμένου εδάφους επιτρέπεται η δια¬ 
μόρφωση του ακάλυπτου χώρου του οικοπέδου με ανα- 
λειμματικούς τοίχους ή πρανή με μέγιστο ύψος ένα και μι¬ 
σό μέτρα (1,50 μ.) 

Στην περίπτωση κατασκευής τοίχων αντιστήριξης αυτοί 
διαμορφώνονται από απόψεως υλικών και τρόπου κατα¬ 
σκευής σύμφωνά με τα παραδοσιακά πρότυπα και τις υ¬ 
ποδείξεις της ΕΠΑΕ. 

19. α) Τα έργα υποδομής των οργανισμών Κοινής Ωφέ¬ 
λειας (ΔΕΗ, ΟΤΕ κλ.π.) κατασκευάζονται υπόγεια. 

Οι Οργανισμοί Κοινής Ωφέλειας αναλαμβάνουν με δα¬ 
πάνες τους την αναμόρφωση και βελτίωση των εγκατα- 
στάσεώντους ώστε να μην προσβάλλεται το περιβάλλον. 
Υποχρεούνται επίσης να αναλαμβάνουν την αποκατάστα¬ 
ση της αρχικής μορφής των δρόμων και κοινοχρήστων 
χώρων όπου επενέβησαν για την εγκατάσταση των δι¬ 
κτύων τους. 

β) Η τοποθέτηση των μετρητών του ηλεκτρικού ρεύμα¬ 
τος κλ.π. όπως και η τοποθέτηση κάθε άλλου στοιχείου 


παροχών των Οργανισμών Κοινής Ωφέλειας, γίνεται σε 
θέση που δεν προβάλλεται σε κοινόχρηστους χώρους. 

Στο κτίριο επιτρέπεται η εγκατάσταση μίας μόνο κεραί¬ 
ας τηλεόρασης. 

20. Κάθε εργασία που αφορά την διαμόρφωση, τροπο¬ 
ποίηση, ανάπλαση κοινοχρήστων χώρων (οδών, πλατει¬ 
ών, κρηπιδωμάτων κλ.π.) εκτελείται με τρόπο προσαρμο¬ 
σμένο στα παραδοσιακά πρότυπα και μετά από έγκριση 
της ΕΠΑΕ. 

21. Για οποιαδήποτε οικοδομική εργασία απαιτείται η 
έκδοση άδειας που χορηγείται μετά από έγκριση της Ε¬ 
ΠΑΕ. 

Έγκριση της ΕΠΑΕ απαιτείται και στην περίπτωση επι- 
σκευών για τις οποίες σύμφωνα με το άρθρο 22παρ. 1 του 
Ν. 1577/1985 «ΓΟΚ» (Α’ 210) δεν απαιτείται οικοδομική ά¬ 
δεια. 

Άρθρο 3 

Σε περίπτωση εφαρμογής του άρθρου 41 του Ν. 
1337/1983 δεν επιτρέπεται υπέρβαση του μεγίστου ύ¬ 
ψους και αριθμού ορόφων που καθορίζονται με την παρ. 
5 του άρθρου 2 του παρόντος διατάγματος. 

Άρθρο 4 

Καταργείται από τη δημοσίευση του παρόντος για το 
τμήμα αυτό της πόλης που χαρακτηρίζεται ως παραδο¬ 
σιακό κατά το άρθρο Ι,ηαριθ. 1303/10.11.1988 απόφαση 
του Νομάρχη Ιωαννίνων (Δ' 852) μόνο σε ότι αφορά τους 
όρους και περιορισμούς δόμησης. 

Άρθρο 5 

Οικοδομικές άδειες που έχουν εκδοθεί μέχρι τη δημο¬ 
σίευση του παρόντος διατάγματος με τις προϊσχύουσες 
διατάξεις εκτελούνται όπως εκδόθηκαν. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 17 Νοεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΘΕΟΔΩΡΟΣ ΚΟΛΙΟΠΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙ Σ 

Αριθ. 1591 (2) 

Αναγνώριση ιδιωτικής οδού «Δαναών» ως κοινοχρήστου 
σχηματισθείσα προ του 1923 στο Δήμο Καρπενησιού 
Ν. Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις του Ν.Δ. της 17.7.23 όπως τροποποιή¬ 
θηκε συμπληρώθηκε και ισχύει σήμερα και ειδικότερα το 
άρθρο 20 παράγραφος 4. 

2. Την εγκύκλιο 20014/34/77του Υπουργείου ΠΕ.ΧΩ.ΔΕ. 

3. Την 26.11.99 βεβαίωση του Δήμου Καρπενησιού. 

4. Το αρ. 4/99 πρακτικό του ΣΧΟΠ Ν. Ευρυτανίας, απο¬ 
φασίζουμε: 

Την αναγνώριση και διατήρηση του προϋφισταμένου 


του 1923 ιδιωτικού δρόμου «Δαναών» στο Ο.Τ. 20 του Δή¬ 
μου Καρπενησιού όπως φαίνεται στο τοπογραφικό διά¬ 
γραμμα που συνοδεύει την παρούσα απόφαση. 

Το διάγραμμα της αναγνώρισης δεν θα δημοσιευθεί 
στην Εφημερίδα της Κυβερνήσεως αλλά θα αναρτηθεί 
στο κτίριο της Διεύθυνσης Πολεοδομίας της Νομαρχια¬ 
κής Αυτοδιοίκησης Ευρυτανίας για χρονικό διάστημα ε¬ 
νός (1) μήνα από την ημερομηνία δημοσίευσης της από¬ 
φασης στην Εφημερίδα της Κυβερνήσεως σύμφωνα με 
την Γ4δ/15883/1903/2.2.88 κοινή υπουργική απόφαση 
(ΦΕΚ 142Β/88). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 28 Δεκεμβρίου 1999 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




